Vakillar kollegiyasi birinchi turda Estoniya prezidentini saylay olmadi

Vakillar kollegiyasi ovoz berishning birinchi turi doirasida Estoniya prezidentini saylay olmadi. Ovozlarni sanash yakunlariga ko‘ra ma’lum bo‘lishicha, nomzodlarning birortasi ham kollegiya a’zolarining yetarlicha ovozlarini to‘play olmadi, deb xabar beradi “TASS”.

Ikkinchi tur shu kunning o‘zida o‘tkaziladi. Unda sobiq adliya kansleri Allar Yiks va transport bo‘yicha sobiq yevrokomissar, hukmron koalitsiyaga boshchilik qilayotgan Islohotlar partiyasi faxriy raisi Siym Kallas ishtirok etadi.
G‘alaba uchun nomzod 335 ovozdan 168 tasini to‘plashi lozim bo‘ladi.